cyanic-selkie/wikianc huggingface dataset:
Harry Potter dhe Urdhri i Feniksit (filmi)
Prodhimi
Steve Kloves, skenarist i katër filmave të parë të Poterit, kishte angazhime të tjera. Michael Goldenberg, i cili hodhi në letër filmin e parë të serive, e plotësoi dhe shkroi skenarin e plotë.
Provat për Urdhrin e Feniksit filluan më 27 janar 2006, xhirimet filluan më 7 shkurt të vitit 2006 dhe përfunduan në fillim të dhjetorit të 2006-ës. Xhirimet u vunë në një pauzë prej dy muajsh duke filluar nga maji i 2006-ës pasi Radcliffe dhe Watson u duhej të kalonin disa provime. Buxheti i fimit thuhet të jetë mes 75 dhe 100 milion paund. Buxheti më i madh i filmave të tjerë në seri ka shkuar për shpenzimet e filmit Kupa e Zjarrtë me gati 75 milionë paund.
Mark Day bëri montazhin e filmit, Słaëomir Idziak ishte kinematograf dhe Jany Temime ishte kostumografi. Koreografi Paul Harris, i cili kishte punuar më parë disa herë me David Yates, krijoi një gjuhë fizike për shkopinjtë magjik duke krijuar koreografitë për luftimet dhe përdorimin e tyre.
Xhirimet
Edhe pse producentët menduan opsione të tjera për të xhiruar jashtë Mbretërisë së Bashkuar, Leavesden Film Studios në Watford ishte sërish vendi ku shumë nga skenat kryesore, duke përfshirë Sallën e Madhe, Privet Drajvin dhe Numrin Dymbëdhjetë, Grimolld Plej, u xhiruan. Vendet në Angli përfshijnë lumin Tamiz, për fluturimin e Urdhrit të Feniksit për tek Numri Dymbëdhjetë dhe vendet përgjatë fluturimit të Ushtrisë së Urtimorit për në Ministrinë e Magjisë. Kjo sekuencë përfshin vende të njohura si Syri i Londrës, Skela Kanarinë, Big Ben, Pallati i Bakingamit dhe anijen HMS Belfast. Xhirimet në Platformën 9 e ¾-ta u bënë në stacionin King's Cross, siç është bërë edhe në filmat e mëparshëm. Një kabinë telefonike pranë shërbimit metropolitan policor të Scotland Yard u përdor për pjesën ku Harri dhe Artur Uisli shkojnë në Ministri ndërkohë që stafi mbylli stacionin e metrosë në Westminster në 22 tetor 2006 për të filmuar pjesën ku Artur Uisli shoqëron Harrin për te gjyqi në Ministrinë e Magjisë. Skena të tjera u filmuan rreth Oxfordit, saktësisht pranë Pallatit Blenheim në Woodstock.
Në Glenfinnan, Ekspresi i Hoguortsit kalon përmes një tuneli, siç ka ndodhur dhe në filmat e mëparshëm. Skenat ajrore u xhiruan në Glen Coe, në Clachaig Gully dhe Glen Etive, i cili gjatë filmimeve ishte një nga vendet e pakta në Skoci pa dëborë duke u bërë vendi ideal për shumë skena të xhiruara.
Regjisori David Yates tha në një intervistë se Urdhëri i Feniksit ishte 3 orë i gjatë, por shumë skena duhet të hiqeshin sepse filmi ishte 45 minuta më i gjatë se ç'duhej. Kështu, shumë vende të cilat u përdorën për të xhiruar skena të ndryshme nuk u shfaqën në film. Në Virginia Water, u xhirua skena ku profesoresha MekGur shërohet pas sulmit me shorti dhe Burnham Beeches u përdor pë të xhiruar skenën ku Hagridi i tregon vitit të pestë thestralët në klasën e Kujdesit ndaj Krijesave Magjike. Harri u shmanget gurëve perpara Monumentit të Glefinnanit në Glenfinnan në një skenë tjetër të prerë.
Efektet
Filmi përdori mbi 1400 xhirime për efektet vizuale dhe kompania londineze Double Negative krijoi më shumë se 950 prej tyre. Duke punuar për 6 muaj (duke filluar në Nëntor të 2005) Double Negative ishte përgjegjëse për pjesët në Dhomën e Nevojave, Pyllit të Ndaluar, Dhomës së Profecive si dhe Dhomës së Vdekjes.
Një personazh i ri ne film, Gropi, gjysmë-vëllai gjigand i Hagridit, erdhi në jetë nga një teknologji e re e quajtur "Kapja e Shpirtit" (Soul Capturing) e krijuar nga Image Metrics. Në vend të krijimit nga hiçi, u përdorën lëvizjet dhe shprehjet e fytyres së aktorit Tony Maudsley për të modeluar lëvizjet e Graopit.
Muzika
Nicholas Hooper ishte kompozitori i kolonës zanore, duke ndjekur John Williams që u mor me të tre filmat e parë dhe Patrick Doyle që u mor me filmin e katërt. Në regjistrimin e ri, Hooper përfshiu variacione të Hedwig's Theme, lajtmotivit të sagës, shkruar fillimisht nga Williams për filmin e parë dhe e dëgjuar në të gjithë filmat që pasojnë. Në mars dhe prill të 2007, Hooper dhe Orkestra e Dhomës së Londrës regjistruan rreth dy orë muzikë në Abbey Road Studios në Londër. Skenari, si i filmit dhe i librit, është më i errët se seritë paraardhëse. Për të theksuar këtë, dy kolonat kryesore zanore reflektojnë personazhin e ri të ligë, Dolores Umbrixh dhe pushtimin e mendjes së Harrit nga Fluronvdekja. Një daulle japoneze Taiko është përdorur për tinguj më të thellë të perkusionit. Kolona zanore doli në 10 korrik 2007, vigjiljen e premierës së filmit. Për punën e tij në film, Hooper u nominua për një cmim World Soundtrack Discovery. Reklama përmban pjesën “Divine Crusade” nga X-Ray Dog dhe “DNA Reactor” nga Pfeifer Broz. Music. Filmi gjithashtu përmban këngën “Boys Will Be Boys” nga The Ordinary Boys.
Ndryshimet e filmit nga libri
Me 766 faqe në versionin Britanik dhe me 870 në atë amerikan, Urdhri i Feniksit është libri më i gjatë në 7 vëllimet e Harry Potter-it. Skenaristi Michael Goldenberg e përshkroi detyrën e tij për të shkurtuar novelën si "kërkimi për mënyrën më të mirë për të shfaqur historinë në film. Detyra ime ishte që filmi të përkonte më shumë me shpirtin e librit, sesa me vetë librin." Goldenberg tha se Rowling i kishte kerkuar atij dhe producentëve, gjithashtu edhe Yates, që "ajo donte thjesht të shihte një film të mrekullueshëm dhe i dha leje që të ishin të lirë të bënin atë që e ndjenin se duhej bërë që ta përshtatnin librin në një film që ajo do ta adhuronte". Goldenbergu tha se shkurtimi i librit në mënyrë që të përkonte me afatin kohor të filmit, "u bë më i qartë kur ai kuptoi se parimi kryesor i skenarit ishte të tregonte udhëtimin emocional të Harrit". Ai dhe Yates, "kërkuan për cdo mundësi që të futnin ç'të mundnin aty." E aty ku nuk mundeshin, "t'i bënin homazhe" [konceptit të udhëtimit emocional të Harrit, ta vinin diku në sfond apo thjesht ta bënin të ngjante se po ndodhte "jashtë ekranit".
Një shkurtim që Goldenberg "urreu" të bënte, ishte prerja e pjesëve të Kuidiçit, sportit te Magjistarëve. "E vërteta është se çdo lloj filmi i bërë nga ky libër, kushdo që ta bënte, që do përfshinte dhe pjesën e Kuidiçit, do të kishte qenë një film më pak i "plotë", tha ai. Në liber, Roni rritet si personazh kur fillon të bëjë prova për skuadrën e Kuidiçit. "Roni që pranon sfidat dhe qëndron po aq lart sa Harri. U përpoqëm ta fusnim në film në mënyra të tjera, aq sa mundëm. Kështu që, kur e shikon, ndien se edhe pse detajet e asaj historie mund të mos jenë prezente, të pakten shpirti i saj është i pranishëm në film". Ndryshimi në fjalë zhgenjeu aktorin Rupert Grint, i cili po i priste me qejf skenat e Kuidiçit. Në një skenë të rëndisshme në libër, Harri shikon një kujtim të babait të tij që poshtëron Pitonin në kohën kur ata ishin studentë së bashku dhe Pitonin që shan mamanë e tij pasi ajo u përpiqet ta mbrojë. Në film, është shkurtuar në formën e një "ideje", siç thote edhe Goldenberg. "Është një moment që ia vlen të theksohet, kur ti kupton që prindërit e tu janë si çdo qenie njerëzore me te metat e tyre. ... Gjërat vërtet janë shkurtuar por unë e mbajta thelbin e asaj skene aty – dhe ajo ishte çka më dha mundësinë e një historie adoleshentësh në rritje." Lili Poter në moshë të re nuk u shfaq në të vërtetë në film por disa xhirime promocionale tregojnë adoleshenten Susie Shinner në rolin e saj. Skena te Shën Mungu, spitali në të cilin Harri dhe shokët e tij takojnë Nevil Longbotomin dhe mësojnë se prindërit e tij janë torturuar deri në humbje të kujtesës nga Belatriks Lestrejnxhi, është prerë sepse kërkonte ndërtimin e një seti të ri. Qëllimi kryesor i skenes u zhvendos në Dhomën e Nevojave pas njërit prej mësimeve të Ushtrisë së Urtimorit. Gjithashtu, për të përshpejtuar filmin, disa ngjarje në Ministri pararendëse në përballjen e Harrit me Voldemortin u hoqën, duke perfshire këtu dhe "Dhomën e Trurit”. Përballja e zonjës Uizli me një qulls në Grimolld Plejs, Roni, Hermiona dhe Mallfoi që bëhen prefektë, shfaqja e Mundungus Fleçerit dhe Florenci që jepte mësim në lëndën e Parashikimit të së Ardhmes, ishin te tjera skena të hequra. Personazhi i Kriçerit, xhuxhit shtëpiak, që u perfshi në skenar vetëm në sajë të kërkesës së Rowling, luan një rol më të rëndësishëm ne liber sesa në film. Në libër, atë e shohim duke marrë disa nga sendet e vjetra të familjes Blek, që Urdhri i Feniksit i hedh në plehra, një nga të cilat është një varëse që bëhet jashtëzakonisht e rëndësishme në librin e shtatë. "Ishte pak e vështirë të përfshinim diçka të tillë në historinë tonë duke qenë se është për shumë më vonë" tha Yates. "Në menduam se me shumë mundësi mund ta shfaqnim më vonë dhe kështu bëmë". Megjithëse Kriçeri u përfshi në film, te gjitha skenat që perfshinin Dobin u hoqën dhe detyrat e tij të rëndësishme iu dhanë personazheve të tjera.
Rita Skiteri, gazetarja, roli i së cilës luhet nga Miranda Richardson në Kupën e Zjarrit, gjithashtu u hoq nga skenari. Në libër, Hermiona i bën shantazh që ajo të shkruajë një artikull që mbështet Harrin, ndërkohë që pjesa tjetër e botës së Magjistarëve nuk i besojnë ato çka ai thotë. Richardson tha se "nuk do të jetë kurre libri ne film ekzaktësisht... Do të marrin vetëm disa aspekte nga libri dhe do të bëjnë diçka që shpresojnë se do të jetë e sukseshme në treg dhe që do t'i bëjë njerëzit të duan ta shohin.
Wildersbach
Wildersbach (Gjermanisht: Wildersbach; Alzasisht: Oudir'pa ; Shqip: Vildersbah) është aktualisht një komunë në Grand Est.
Harry Potter dhe Urdhri i Feniksit (filmi)
Marketingu
Reklama e parë u lëshua në treg ne 17 nëntor 2006, bashkë me një film tjetër të WB, Happy Feet. Reklama ishte e disponueshme në rrjet në 20 nëntor 2006, në faqen zyrtare të Happy Feet. Reklama ndërkombëtare doli online në 22 prill 2007 në orën 14:00. Në 4 maj 2006, reklama amerikane e filmit u transmetua përpara Spider-Man 3.
Tri afishe të nxjerra në internet tregonin Harrin të shoqëruar nga gjashtë shokë klase, mes tyre dhe Hermiona Granxheri, sollën disa kundershti në media. Ato ishin praktikisht njëlloj me përjashtimin e vetëm se njëra reklamonte nxjerrjen në treg nga IMAX. Në një afishe, profili i Hermiona Granxherit, luajtur nga Emma Watson, kishte të theksuar linjat trupore, në veçanti pjesën e gjoksit. Melissa Anelli, administruesja e faqes së famshme të fansave The Leaky Cauldron, shkroi:
""Emma Watson po luan rolin e një 15 vjeçareje dhe ajo në realitet është nën 18 vjeç. Rrëqethem duke imagjinuar se çfarë ka menduar personi që e realizoi. 'Nëse ia ngushtojmë pak belin dhe i zmadhojmë ca më tepër bustin, nëse i japim një ndriçim dramatik dhe flokë më biondë do të ketë një nur më të bukur.'""
Përfaqësuesit e WB më vonë shkruan rreth afishes: "Kjo nuk është afishja zyrtare. Fatkeqësisht kjo fotografi u postua aksidentalisht ne faqen zyrtare të IMAX."
Versioni i videolojës dizenjuar nga EA UK, u hodh në treg në 25 qershor 2007. Lego krijoi vetem një komplet. Një model të Hoguortsit, sasia më e vogël e modeleve për një film deri më sot. NECA prodhoi nje seri figurinash ndërsa një sasi më e madhe figurinash më të vogla në përmasa u prodhuan nga PopCo Entertainment, një kompani ndërkombëtare e Corg-it.
Shfaqja në kinema
Filmi është i treti në serinë e filmave të Harry Potter që është shfaqur njëkohësisht në kinematë tradicionale dhe IMAX. Shfaqja në IMAX përmbante filmin e plotë në 2D dhe 20 minutat e fundit në 3D. Sipas përllogaritjeve në mars të 2007-ës, nga Warner Bros., filmi u shfaq në më shumë se 10.000 ekrane kinemash gjatë verës.
Mulliri i Tahirsadrive (Rrustem Dervishaj)
Mulliri i Tahirsadrive (Rrustem Dervishaj) është një monument i trashëgimisë kulturore në Isniq, Deçan, Kosovë. Ky monument është i kategorisë "Arkitekturor".
Harry Potter dhe Urdhri i Feniksit (filmi)
Shfaqja në kinema
Filmi u shfaq në shumicën e shteteve në një periudhë 2 javore duke filluar nga 11 korriku i 2007-ës. WB u mundua t'i qëndronte datave të parashikuara për shumicën e vendeve, përveç Lindjes së Mesme dhe disa tregjeve të vogla të cilat ishin në sezon pushimesh gjatë asaj kohe. Tendenca e shfaqjeve në verë, megjithëse filmat zakonisht janë dhënë gjatë dimrit, "maksimalizon jashtëzakonisht mundësitë tona", tha një prej përfaqësuesve të WB.
Parapremierat e filmit filluan në mars te 2007-ës në zonën e Çikagos. Nën një siguri të rreptë për të penguar piraterinë, WB mori roje sigurie për të patrolluar rreshtat, duke kontrolluar për aparate celularë dhe mjete të tjera regjistruese, në parapremierën në Japoni. Premiera botërore u dha në Tokio, Japoni më 28 qershor 2007. Përdoruesit e rrjetit MySpace mund të sillnin kopje të profileve të tyre online për të përfituar hyrje falas për të parë parapremirat në 8 qytete të ndryshme në të gjithë vendin në 28 qershor 2007. Premiera në Mbretërinë e Bashkuar u shfaq në 3 korrik 2007 në Odeon Leicester Square të Londrës, gjatë së cilës ishte prezente dhe autorja e librit, J. K. Rowling. Premiera në SHBA u shfaq në Los Angeles në 8 korrik. Pas premierës, 3 yjet e reja të serisë së filmave, Radcliff, Grint dhe Watson, u nderuan me një ceremoni ku gjurmët e tyre të duarve, këmbëve dhe shkopinjve magjikë u vendosën në dyshemenë përpara Grauman's Chinese Theatre.
Fillimisht, Warner Bros vendosi për lëshimin në Australi me datë 6 shtator 2007, afërsisht 2 muaj pas shumicës së shfaqjeve të tjera botërore. Megjithatë, pas ankesave nga komuniteti australian, duke përfshirë këtu një peticion që siguroi 2,000 firma, data u afrua për në 11 korrik 2007. Datat e lëshimit në Mbretërinë e Bashkuar dhe SHBA u afruan gjithashtu, të dyja nga 13 korriku për në 12 dhe 11 korrik, respektivisht.
Megjithëse libri është më i gjati në të gjithë serinë (mbi 700 faqe), filmi është 138 min i gjatë (2 orë e 18 min), duke e bërë atë filmin e dytë më të shkurtër në seri.
Vidioteka
Kishte dhe një DVD të tretë me video në prapaskena ku shihen sete të filmit. Kjo mund të gjendet vetëm te ato të blera te dyqanet e Target (Future Shop në Kanada). Paketa përfshinte një kod unik që aktivizon një kopje digjitale të filmit, e cili mund të luhej në një kompjuter në Windows Media Player. Kopja digjitale, megjithatë, nuk mund të luhet në pajisje si iPod apo Macintosh. Problemi u zgjidh pjesërisht, me vënien në dispozicion të filmit në dyqanet iTunes në Britaninë e Madhe, por jo në SHBA.
Suksesi financiar
Filmi u hap me një shfaqje botërore 5 ditore me një shumë të ardhurash 333 milion dollarë, hapja e tetë më e madhe e të gjitha kohërave. Në SHBA, biletat për qindra shfaqje të filmit në mesnatë që bliheshin online në faqen Fandango u shitën të gjitha duke arritur 90 % të shitjeve javore të biletave në këtë faqe. Ne SHBA dhe në Kanada, shfaqjet në mesnatë (shumë herët në mëngjes, në 11 Korrik) sollën 12 milionë të ardhura nga 2311 shfaqje në mesnatë duke u shndërruar në më të suksesshmet që janë shfaqur ndonjëherë. Në të ardhura 1 ditore, Urdhri i Feniksit u radhit mbrapa At World’s End, i cili kishte dalë vetëm katër orë më përpara në këtë datë. Në dokumentet e vjdhura në qershor të 2010 prej studios tregohej se Warner Bros. humbi afërsisht 167 milion dollarë prej kësaj gjëje.
Në SHBA dhe në Kanada, Urdhri i Feniksit arriti 32.2 milion dollarë të mërkurën në shfaqjet pas mesnate, duke u bërë e mërkura me më shumë të ardhura në historinë e suksesit financiar me një total prej 44.2 milion dollarësh në 4285 kinema. Kjo shumë të ardhurash ia kaloi atij të produksionit të Spider Man-2 nga Sony Pictures i cili kishte mbajtur rekordin që nga e mërkura e 2004-ës me 40.4 milion dollarë, derisa ky rekord u thye në 2009 nga filmi Transformers: Revenge of the Fallen me 62 milion dollarë. Ishte gjithashtu dita me hapjen e 5-të më të madhe të filmit në histori, në atë kohë duke lënë pas dhe At world's End që kishte siguruar 42.9 milion dollarë. U fituan 1.9 milion dollarë nga thyerja e 91 rekordeve në ekranet IMAX, dita me hapjen më të madhe që u arrit ndonjëherë për cdo ditë të javës kur shfaqeshin filmat në formatin IMAX, duke thyer dhe 1.8 milionët e Spider-Man 3. Në Mbretërinë e Bashkuar rezultati ishte i njëjtë. Filmi fitoi 16.5 milion paund gjatë shfaqjes katër ditore duke thyer rekordin e suksesit financiar në Britani për hapjen më të madhe në katër ditë që është arritur ndonjëherë në fundjavë.
Fitimet e Urdhrit të Feniksit janë 292 million në SHBA dhë në Kanada, duke u bërë filmi i pestë me më shumë fitime i 2007-ës në këto rajone dhe 49.2 milion paund ose 101.4 milion dollarë në Mbretërinë e Bashkuar. Në mbarë botën ka arritur fitime prej 647.8 milionë dollarësh, filmi i shtatë më me shumë të ardhura kudo në botë, për një total prej 939.8 million dollarësh duke u shndërruar në filmin e dytë të vitit më me shumë fitime pas Pirates of the Caribbean: At World's End' me një fitim prej 961 milion dollarësh. U bë filmi i gjashtë me më shumë fitime në historinë e asaj kohe, i dyti në mbarë botën dhe filmi i dytë Harri Potter që thyen rekordin e 900 milion dollarëve. Në dhjetor te 2015 është renditur i 32-ti në filmat me fitimin me te madh te te gjiha kohërave si dhe i katërti në sagën e Harry Potter pas Harry Potter and the Deathly Hallows - Part 2 me 1.341 milard dollarë, Harry Potter dhe Guri Filozofal me 974 milion dollarë, Harry Potter and the Deathly Hallows - Part 1 me 960 milion dollarë dhe filmi me me shumë fitime në 2007 në Australi dhe në Mbreterine e Bashkuar. Kompania IMAX dhe Warner Bros. Pictures deklaruan se filmi kishte fituar 35 milion dollarë në ekranet e IMAX në mbarë botën me një mesatare befasuese prej 243 mijë dollarësh duke u bërë filmi jo i animuar me më shumë fitime ndonjëherë në historinë e shfaqjeve nga IMAX-i. Në Afrikën e Jugut filmi arriti vendin e parë më një total 944082 dollarësh duke u shfaqur në 87 kinema.
Vlerësimet e kritikëve
Filmi mori përgjithësisht kritika pozitive. Ai është vlerësuar 78% te Rotten Tomatoes bazuar në 244 kritika, duke e bërë filmin më pak të vlerësuar të të gjithë serisë. Konsensusi i përgjithshëm aty shkruan "Nuk është e lehtë që libri më i gjatë i Harry Potter të bëhet filmi më i shkurtër, por regjizori David Yates bëri një punë të mirë duke krijuar një Urdhër Feniksi që është argëtues dhe plot aksion. Filmi u vlerësua me 71 pikë nga 100 pikë të mundshme te Metacritic, filmi i pestë më i vlerësuar pas Dhuratat e Vdekjes - Pjesa 2, I Burgosuri i Azkabanit, Kupës së Zjarrtë dhe Princit Gjakpërzier. Në CinemaScore audienca i dha filmit një notë "A-" në një shkallë që varionte nga A+ në F.
Charles Frederick i The Telegraph e titulloi artikullin e tij "Filmi Harri Poterit më i mirë dhe më i errët". Colin Bertram i New York Daily i dha filmit 4 yje nga 4,duke e quajtur filmin më të mirë të serisë dhe shkroi "të apasionuarit mbas Poterit duhet të jenë të lumtur që Yates e ka distiluar universin e gjerë të J. K. Rowling me përkujdesje dhe respekt." Mark Adams i The Sunday Mirror, ndërkohë që i dha filmit 4 nga 5 yje, e konsideroi si "një kënaqësi të ëmbël dhe të errët dhe një film që duhet parë patjetër". Rene Rodriguez i The Miami Herald i dha filmit 3 nga 4 yje dhe shkroi se filmi "është i pari film në atë që së shpejti do jetë një seri me 7 filma i cili nuk duket si thjesht nje tjeter adaptim që kapitalizon në emrin para-stampues të markës së Harry Potter. Në vend të kësaj, Feniksi ndihet si një 'film' i vërtetë."
Performanca e Imelda Staunton si Dolores Umbrixh dhe Helena Bonham Carter si Belatriks Lestrejnxh u pritën me mjaft pozitivitet; Staunton u përshkrua si "zgjedhja perfekte për rolin" dhe "një nga kënaqësitë më të mëdha të filmit." The Daily Mail e përshkroi portretin e Staunton ne rolin e Umbrixhit si "një shtesë freskuese", sepse vetë personazhi ishte diçka e ndërmjetme midis Margaret Thatcer dhe Hyacinth Bucket. Bonham Carter u tha se ishte një "talent vezullues por jo shumë mirë i përdorur." Variety lavdëroi portretizimin e Severus Pitonit nga Alan Rickman duke thënë se rrallë mund të ketë ndodhur që një aktor të bënte aq shumë me aq pak sa ai bën aty. E sapoardhura Evanna Lynch që luajti Luna Lovgudin, gjithashtu mori fjalë të mira nga kritikët duke përfshirë të përditshmen New York Times, të cilët e konsideruan magjepsëse.
Peter Travers i Rolling Stone përgëzoi treshen kryesore të aktorëve për perfomancën e tyre, në veçanti Radcliffe. "Një nga gëzimet më të mëdha të këtij filmi është të shohësh se si Daniel Radcliffe rritet në mënyrë kaq impresionuese në rolin e Harrit. Ai gërrmon thellë në personazhin dhe mankthet e Harrit. Është një performancë e veçantë, e cila prek të gjithë gamën e gjerë të emocioneve, nga dhimbja te frika." Rolling Stone e vlerësuan filmin më të mirë se katër të mëparshmit, duke humbur ëmbëlsinë e dy filmave të parë dhe duke ngritur temperaturën nga nxehtësia dhe rezonanca e filmit të tretë dhe të katërt. Peter Travers e quajti si filmin më të mirë të serisë për momentin "me të qeshurat, ankthin dhe energjinë për t'i bërë dhe mosbesuesit të çmendur pas Harrit".
Leo Lewis i The Times (në Londër) shfaqi zhgënjimin e tij për tri aktorët kryesorë të cilët nuk ishin në gjendje të tregonin anën emocionale të personazheve të tyre respektivë, duke e bërë filmin jo shumë të fortë. San Francisco Chronicle u ankua për kualitetin e dobët të historisë, ku njëzet minutat e para të filmit, ku Harri del në gjyq sepse kishte bërë magji jashtë shkolle dhe më pas lirohet nga të gjitha akuzat, nuk ndikuan për ta çuar historinë para. Kirk Honeycutt i The Hollywood Reporter shkroi se Feniksi është "ndoshta filmi më pak i kënaqshëm i gjithë serisë", dhe përveç disa skenave që të tërhiqnin vëmendjen, "magjia - magjia e filmit - ishte ajo që mungonte." Shkrimi i tij gjithashtu kritikoi përdorimin e paktë "të ajkës britanike", duke theksuar shfaqjet e shkurtra të Helena Bonham Carter, Maggie Smith, Emma Thompson, David Thewlis, Richard Griffiths dhe Julie Walters.
Çmimet
Para se të dilte në treg, Urdhri i Feniksit u propozua në një kategori të re në MTV Movie Awards të 2007-ës si "filmi me i mirë i verës që nuk keni parë akoma". Më 26 gusht 2007, filmi fitoi çmimin për "filmin veror të zhanrit aventurë dramë/aksion" nga Teen Choice Awards.
Filmi u nominua për disa "Scream Awards" në vitin 2007 të dhëna nga Spike TV, në kategoritë "The Ultimate Scream (Ulërima Supreme)", "filmi më i mirë fantastik", dhe "filmi më i mirë në kategorinë e filmave me seri". Në të njëjtat çmime, Daniel Radcliffe u nominua në kategoritë respektive për "heroin e zhanrit fantazi". Filmi fitoi çmimin si filmi më i mirë me seri dhe Ralph Fiennes fitoi çmimin si "antagonisti më i ligë". Filmi gjithashtu mori tre çmime në përurimin e ITV National Movie Awards si "filmi më i mirë familjar", "aktori më i mirë" për Radcliffe dhe "aktorja më e mirë" për Emma Watson. Urdhri i Feniksit ishte një nga dhjetë nominimet e vitit 2007 për "filmin e vitit nga Hollywood". Ai është nominuar edhe për çmimin "filmi më i mirë familjar jo i animuar" në Broadcast Film Critics Association dhe fitoi në 2007-ën çmimin "filmi dramatik i preferuar" nga People's Choice Award. Duke qenë i nominuar për gjashtë çmime "13th Empire Awards" në revistën Empire, ku përfshihej dhe çmimi për "filmin më të mirë", David Yates fitoi çmimin si "regjisori më i mirë". Yates më vonë mori çmimin BAFTA Britannia Award "për përsosmëri artistike në drejtimin e katër filmave të tij të Harry Potter", ndër të cilët renditej dhe Urdhri i Feniksit.
Nicholas Hooper mori një nominim për "World Soundtrack Discovery" për kompozimin e tij në film. Imelda Staunton u nominua për kategorinë "aktorja britanike jo protagoniste" në London Film Critics Circle Awards. Në çmimet BAFTA të vitit 2008, filmi u nominua për "dizajnin më të mirë të produksionit" dhe për "efektet speciale vizuale më të mira". Urdhri i Feniksit gjithashtu u nominua për çmime nga Art Directors Guild dhe Costume Designers Guild dhe arriti të fitonte çmimin për "efekte të jashtëzakonshme speciale në një film" nga Visual Effects Society nga 6 nominime që kishte aty. BAFTA e nominoi Urdhrin e Feniksit si "filmi më i mirë me metrazh të plotë" në 2007-ën ndërsa Hugo Awards e nominuan për "përshtatjen më të mirë dramatike" (me metrazh të gjatë) në 2008-ën.
Reyhan Angelova
Reyhan Angelova (Рейхан Ангелова, Yambol, 23 korrik 1986 - 25 gusht 2005, Sofia) ishte një këngëtare bullgare e popit. Një etnike romë që këndonte në  turqisht, ajo filloi karrierën e saj si këngëtare në Orkestrën Kristal dhe publikoi dy albume, e ndjekur nga një album solo në 2003. Reyhan vdiq në një aksident automobilistik në 2005.
Të dua përgjithmonë!
Të dua përgjithmonë! teksti Arben Duka, il. Jill Latter, red. Maklena Çabej. Botuar në Tiranë në vitin 2013 nga "Aeditions". Libri ka 24 fl. dhe me ilustrime. ISBN 9789995641818
Shënime: Letërsia për fëmijë.
Cao Wei
Dinastia Wei ishte një nga tre dinastitë kryesore të Periudhës së Tre Mbretëritë në Kinën e lashtë. Ajo u krijua pas shpërthimit të luftërave civile midis fraksioneve të Periudhës së Tre Mbretëritë dhe zgjati nga viti 220 deri në vitin 265. Dinastia e Wei u themelua nga Cao Pi, i cili shpalli veten si perandor pas rrëzimit të Dinastisë së Hanit.
Për shkak të ndarjes së vendit dhe pushtetit të fragmentuar, Dinastia e Wei u përballet me konflikte të shumta dhe luftëra me dinastitë e tjera të kohës, si Dinastia e Shu dhe Dinastia e Wu. Në fillim të sundimit të dinastisë, ai kishte një mbizotërim të qëndrueshëm dhe territorin e kontrolluar ishte i gjërë. Megjithatë, pasi shumë faktorë të ndryshëm si trazirat brenda dinastisë dhe presioni nga grupet e jashtme u shtuan, pozita e Wei u dobësua me kalimin e kohës.
Më pas, në vitin 263, perandori i Wei, Cao Huan, u sanksionua nga perandori i Jin, Sima Yan, që të ndërmarrë një akt të dobësimit dhe të japë fuqinë në dorë të Jin. Ky akt i njohur si "abdikimi i Xuanwu" u bë në vitin 265, duke shënuar fundin zyrtar të Dinastisë së Wei. Me këtë, Dinastia e Jin u themelua dhe filluan njëkohësisht periudha e Re e Tre Hanëve, e njohur si "Periudha e Tre Jinëve".
Sipas kësaj rrjedhe historike, Dinastia e Wei përfundoi pas abdikimit të fundit të perandorit Cao Huan dhe u zëvendësua nga Dinastia e Jin, që themeloi sundimin e saj mbi territorin e Kinës së lashtë.
Fillimet dhe themelimi
Nga fundi i dinastisë Han Lindore, Kina veriore ra nën kontrollin e Cao Cao, kancelarit të sundimtarit të fundit Han, Perandorit Xian. Në vitin 213, perandori Xian i dha Cao Cao titullin " Duka i Wei" (魏公) dhe i dha atij dhjetë qytete si dukë. Zona u emërua "Wei". Wei u themelua nga Cao Pi, i cili ishte mbreti i parë i Wei-së. Pas rrëzimit të dinastisë Han në vitin 220, Cao Pi shpalli veten si Mbret i Wei-së dhe themeloi dinastinë Cao Wei. Ai merrte titullin "Mbret Wei Wendi" dhe filloi të qeveriste në të gjithë territorin e mëparshëm të Han. Kjo ngjarje shënon fillimin e periudhës së Tresë në historinë kineze, me Wei-në, Shu-në dhe Wu-në si tre shtete të mëdha që konkurronin për dominimin e Kinës.
Luftërat Goguryeo-Wei
Rreth asaj kohe, ndërsa mbretëria koreane Goguryeo konsolidonte pushtetin e saj, ajo vazhdonte të pushtonte territorët në Gadishullin Koreano që ishin nën sundimin kinez. Goguryeo filloi Luftërat Goguryeo-Wei në vitin 242, duke përpiqur të pengonte hyrjen kineze në territorët e saj në Kore me synimin për të marrë një kështjellë kineze. Megjithatë, Wei përgjigjesh duke sulmuar dhe mundur Goguryeo. Hwando u shkatërrua në një sulm hakmarrës nga forcat e Wei në vitin 244. Sulmet bënë që mbreti i saj të ikte dhe u shkëputën marrëdhëniet tributare midis Goguryeo dhe fiset e tjera të Koreas, të cilat formonin një pjesë të madhe të ekonomisë së Goguryeo. Megjithëse mbreti shpëtoi nga kapja dhe u vendos në një kryeqytet të ri, Goguryeo u zvogëlua në mënyrë të tille që për gjysmë shekulli nuk u përmend asnjëherë në tekste historike kineze.
Rënia e Wei
Wei u pushtua nga dinastia Jin në vitin 265 pas një luftë të zgjatur dhe konflikteve të brendshme. Jin, që ishte një fuqi tjetër e madhe kineze në atë kohë, arriti të zhbënte fuqinë e Wei duke shfrytëzuar dobësitë e saj të brendshme. Pas një seri sulmesh dhe betejash, Jin u bë në fund vendi i pushtuar dhe mbreti i Wei-ve u detyrua të dorëhiqej. Kështu, pas një periudhe të gjatë pushtimi dhe konfliktit, dinastia Wei përfundoi dhe u zëvendësua nga dinastia Jin në Kinën e lashtë.
Hamdi Karazi
Hamdi Karazi, konsull i Shqipërisë në Itali, në vitet 1927-1928, kryekonsull në Korfuz, Greqi në vitet 1933-1934.
Vasil Kalluci
Vasil Kalluci ishte konsulli i Shqipërisë në Korfuz, Greqi, në vitin 1926. Vasili ka qenë shefi i parë i kabinetit të Zogut president, shefi i shërbimit sekret shqiptar, prefekt i Durrësit, Vlores, dhe konsull në Korfuz. Më parë kishte shërbyer si nënprefekt në Delvinë, Tepelenë, Bilisht dhe Lezhë.Si nënprefekt në Lezhë,është iniciatori për ndertimin e varrit të heroit tnë kombëtar Skënderbeut.
Jeta
Vasi Kalluci lindi në Nokovë të Lunxhërisë, Gjirokastër, e me as emigroi në Stamboll me prinderit e tij. Babai, Llukë Kalluci, u vendos në lagjen Taksim ku merrej tregti. Vasili u arsimua në Stamboll në Robert College, e më pas në [[Vjenë. Kishte kulturë të gjerë dhe zotëronte anglishten, gjermanishten, turqishten, greqishten, italishten dhe serbishten. Ka qenë anëtar i Komitetit për shpëtimin e Kosovës. Ka qenë një nga firmatarët e telegramit për presidentin Willson për një Shqipëri kombëtare. Ka marrë pjesë në Kongresin e Lushnjes dhe Durrësit si delegat i jugut të Shqiperisë. Ishte aktivist në udheheqjen e emigracionit të 60.000 shqiptarëve në Stamboll dhe mbrojtës i flakët i ceshtjes shqiptare. Shkrimet e tij në gazeten E vërteta, dale në Stamboll ishin tejet luftarake për mbrojtjen e viseve shqitare. Ka qene njeriu më i afert i Zogut, por mbas kundërshtimit të politikes së tij për qeverisje brutale dhe për t'u kurorezuar si mbret, Vasili e denoncoi dhe u arratis jashte vendit. Në intervistën që i dha gazetes gjermane Deutsche Velle publikoi mjaft të vërteta të vrasjeve të patrioteve si sali Ceka, etj dhe shitjet e trojeve (Vermoshin dhe Shën Naumin) nga ana e Zogut.
Shqiptarizimi
Shqiptarizimi është një term i përdorur për të përshkruar asimilimin gjuhësor ose kulturor të joshqiptarëve në gjuhën shqipe ose kulturën shqiptare.
Nënës sime të dashur
Nënës sime të dashur teksti Arben Duka, ill. Jill Latter, red. Maklena Çabej. Botuar në Tiranë në vitin 2013 nga "Aeditions". Libri ka 24 fl. dhe me ilustrime. ISBN 9789995641801
Gordana Siljanovska-Davkova
Gordana Siljanovska-Davkova ( Maqedonisht : Гордана Силјановска-Давкова, 11 maj 1955 në Ohër ) është profesoresh dhe avokate e universitetit maqedonas. Ajo ishte një kandidate për zgjedhjet presidenciale të vitit 2019 të Maqedonisë së Veriut. Ajo u mposht nga Stevo Pendarovski.
Biografia
Gordana Siljanovska-Davkova lindi në 11 maj 1955 në Ohër, Jugosllavi. Shkollimin fillor dhe të mesëm e përfundoi në Shkup. Ajo u diplomua në Fakultetin Juridik në Universitetin Cyril and Methodius në Shkup në 1978, ku edhe mori diplomen e masterit. Ajo fitoi gradën e doktoratës në Universitetin e Lubianes.
Ajo u zgjodh Asistent Profesor në Sistemin Politik në Fakultetin Juridik në Shkup (1989), Profesor i Asociuar në Ligjin Kushtetues dhe Sistemin Politik (1994). Ajo u bë një profesore e plotë në 2004. Ajo ishte anëtare e Komisionit Kushtetues të Asamblesë së Republikës së Maqedonisë (1990-1992) dhe Ministre e Qeverisë së Republikës së Maqedonisë (1992-1994). Eksperte e KB dhe Zëvendës Presidente e Grupit të Pavarur të Vetëqeverisjes Lokale të Këshillit të Evropës. Ajo ka shërbyer gjithashtu si anëtare e Komisionit të Venecias. Ajo është autore e qindra punimeve shkencore mbi ligjin kushtetues dhe sistemin politik.
Në periudhën 2017-2018, si personazh publik, ajo kundërshtoi miratimin e ligjit për shtrirjen e gjuhës shqipe, Traktatin e Miqësisë me Bullgarinë dhe Marrëveshjen e Prespës të nënshkruar me Greqinë.
Në konferencën e VMRO-DPMNE-së në Strugë, ajo u propozua si kandidate për partinë në zgjedhjet presidenciale të vitit 2019. Pas nominimit të saj, ajo premtoi se nëse fitonte, do të inicionte një referendum të dytë dhe do t'i rikthejë emrin e vjetër vendit.
Gjyshes sime zemërartë
Gjyshes sime zemërartë teksti Arben Duka, il. Jill Latter, red. Maklena Çabej. Botuar në Tiranë në vitin 2013 nga "Aeditions". Libri ka 24 fl. dhe me ilustrime. ISBN 9789995641825
Shënime: Letërsia për fëmijë.
Jamarbër Buzo
Jamarbër Buzo arkeolog shqiptar, ka lindur më 30 qershor 1978 në Tiranë. Arkeolog, pranë Institutit Arkeologjik të Shqipërisë.
Gjoza
Gjozë (greqisht: Μάτιον/Mátion) është fshat në qarkun i Korintit, Greqi. Përpara vitit 1927, fshati është njohur me emrin e vjetër në formën greke Γκιόζα/Gkióza.
Ndrio Katundi
Ndrio Katundi, konsull i Shqipërisë në Jugosllavi, në vitet 1922-1924.
Bischholtz
<templatestyles src="Module:Infobox/styles.css">
Bischholtz (Bischholz ; Alzasisht: Bìscholz ; Shqip: Bisholc) është aktualisht një komunë në Grand Est.
Kalaja e fshatit Belle
Kalaja e fshatit Belle është një monument i trashëgimisë kulturore në Isniq, Deçan, Kosovë. Ky monument është i kategorisë "Arkitekturor".
Kuvendi i Bashkësisë së Komunave të Krahinës Autonome të Kosovës
Ajo u krijua në Mitrovicën e Kosovës (Veriu i Kosovës) për të përfaqësuar komunat që sfidojnë shpalljen e pavarësisë së Kosovës në vitin 2008.
Kuvendi ishte i përbërë nga 45 përfaqësues të deleguar nga 26 komuna. Shumica e delegatëve ishin serbë etnikë, ndërsa disa përfaqësonin komunitetet gorane, boshnjake dhe rome.
Kuvendi nuk ishte pjesë e qeverisë së Republikës së Kosovës dhe u shpërbë pas Marrëveshjes së Brukselit të vitit 2013.
Reagimi ndërkombëtar
Zgjedhjet të cilat janë bazë për Kuvendin nuk janë njohur nga Misioni i Kombeve të Bashkuara në Kosovë (UNMIK) apo qeveria e Kosovës. Krijimi i Kuvendit është dënuar nga presidenti i Kosovës Fatmir Sejdiu si akt që synon destabilizimin e Kosovës, ndërsa UNMIK-u kishte thënë se krijimi i tij nuk është çështje serioze sepse Kuvendi nuk do të kishte rol operativ.
Hiri i lotëve
Hiri i lotëve : poezi me autor Skënder L. Trebeshina, red. Arben Duka. Botuar në Tiranë në vitin 2015 nga "Neraida". Libri ka 190 faqe. ISBN 9789928426857
Nazizmi dhe raca
Hierarkia
Nazistët pretendonin të vëzhgonin dhe studionin shkencërisht një hierarki strikte të racës njerëzore. Pikëpamjet e Adolf Hitlerit mbi racën dhe njerëzit mund të vërehen në të gjithë veprën e tij me titull, Lufta ime (Mein Kampf) por në mënyrë më specifike, ato shihen në vëllimin e parë, kapitulli 11, me titull kuptimplotë e domethënës, "Kombi dhe Raca" (Nation and Race).
Ku je, Helena?
Ku je, Helena? : poezi me autor Romeo Gegushi, red. Arben Duka. Botuar në Tiranë në vitin 2015 nga "Neraida". Libri ka 254 faqe. ISBN 9789928432414
Babit tim që është si yll
Babit tim që është si yll teksti Arben Duka, il. Jill Latter, red. Maklena Çabej. Botuar në Tiranë në vitin 2013 nga "Aeditions". Libri ka 24 fl. dhe me ilustrime. ISBN 9789995641849
Shënime: Letërsia për fëmijë.
Stavri Katundi
Stavri Katundi, konsull i Shqipërisë në Manastir, në vitet 1938-1939.
Atlante Koçi
Atlante Koçi, konsull i Shqipërisë në Bullgari, në vitet 1936-1939.
Shqipëria përballë Konferencës së Paqes : Paris, 1919
Shqipëria përballë Konferencës së Paqes : Paris, 1919 : dokumenta zyrtare të paraqitura nga ana e Dërgatës shqiptare, qysh prej 12 shkurtit - 5 qershor 1919, e të botuara nga ana e Qeverisë së Përkohshme libër me autor Turhan Përmeti dhe Xhevahir Lleshi (red.). Botuar në Tiranë nga "Uegen", në vitin 2007. Botimi i 2-të me 123 faqe.
Greqia dhe Shqipëria : 1908-1914
Greqia dhe Shqipëria : 1908-1914 libër me autor Vasileios Kontis dhe Agim Tartari (përkth.), Stavri Sharxhi (red.). Botuar në Tiranë nga "Husi Borshi", në vitin 2007. Faqe 187.
Shqipëria ç'ka qënë, ç'është dhe ç'do të bëhet; përralla, proverba
Shqipëria ç'ka qënë, ç'është dhe ç'do të bëhet; përralla, proverba me autor Sami Frashëri dhe Bahri Myftari (përg.). Botuar në Tiranë nga "Naim Frashëri", në vitin 2007. Faqet e librit 120.
Të dashurat e mia
Të dashurat e mia : lirika me autor Arben Gjeka, red. Arben Duka. Botuar në Tiranë në vitin 2016 nga "Neraida". Libri ka 144 faqe. ISBN 9789928436009
Mark Kodheli
Mark Kodheli, kryekonsull i Shqipërisë në Bari, konsull Itali, në vitet 1927-1933.
Baltëza (Qato)
Baltëzë (greqisht: Μέγας Βάλτος/Mégas Váltos) është fshat në qarkun i Korintit, Greqi. Përpara vitit 1927, fshati është njohur me emrin e vjetër në formën greke Μεγάλη Βάλτσα/Megáli Váltsa.
Drejtoria Koordinuese Serbe
Drejtoria Koordinuese Serbe (në serbisht: Координациона управа Koordinaciona uprava ) është një autoritet i cili është përgjegjës për lëshimin e pasaportave serbe për shtetasit serbë që banojnë në Kosovë.
Përmbledhje
Në procesin e dhënies së udhëtimit pa viza në Zonën Shengen, Bashkimi Evropian i kërkoi Serbisë që të krijojë një autoritet të tillë të veçantë për qytetarët e saj që banojnë në Kosovë, pasi Bashkimi Evropian e konsideronte të pamundur për Serbinë të vlerësonte lëshimin e dokumenteve burimore origjinale të nevojshme për të aplikuar për pasaportë dhe integritetin e procedurave të aplikuara nga Serbia për të kontrolluar vërtetësinë e dokumenteve të ofruara nga aplikantët për këtë qëllim. Në korrik 2009, Serbia themeloi Drejtorinë Koordinuese Serbe.
Pasaportat serbe të lëshuara nga Drejtoria Koordinuese Serbe nuk i lejojnë mbajtësit të hyjë në zonën Shengen pa vizë, edhe për një qëndrim më pak se tre muaj brenda gjysmë viti; as pasaportat kosovare. Një privilegj të tillë e gëzojnë shtetasit serbë me pasaporta të lëshuara nga autoritetet tjera.
Heroizëm i shkruar me gjak atdhedashurie : Ibrahim Basha-Dëshmor i Atdheut
Heroizëm i shkruar me gjak atdhedashurie : Ibrahim Basha-Dëshmor i Atdheut : (monografi) me autorë Kujtim Boriçi, Arben Duka, red. Ferit Fixha. Botuar në Tiranë në vitin 2016 nga "ASD". Libri ka 272 faqe dhe me foto. ISBN 9789928436146
Dallëndyshe Bici
Dallëndyshe Bici u lind në qytetin e Kukësit në vitin 1978.
Kujtime të jetës sime nga Shqipëria
Kujtime të jetës sime nga Shqipëria libër me autor Maximiliano I de Mexico dhe Etleva Sofroni (Sakajeva) (përkth.). Botuar në Tiranë nga "55", në vitin 2007. Faqe 126.
Dallëndyshe Bici
Biografia
Dallëndyshe Bici ka një karrierë të larmishme në sektorin privat, publik dhe mësimdhënie. Dallëndyshe Bici ka përfunduar shkollën e mesme të Gjuhëve të Huaja “Asim Vokshi”, Tiranë. Studimet e larta i ka kryer në Universitetin i Tiranës, Fakulteti i Drejtësisë. Më pas, ka përfunduar me sukses kualifikimin pasuniversitar dhe është çertifikuar me titullin “Avokat” nga Dhoma Kombëtare e Avokatisë. Në Nëntor të vitit 2005 ka përfunduar masterin për “Administrim Institucionesh” në Universitetin e Bordeaux në bashkëpunim me Ministrinë e Jashtme të Francës.
Jeta Politike
Bici ka pasur eksperiencë të sukseshme menaxheriale në nivele drejtuese në sektorin privat, sektorin publik në institucionet e qeverisë qëndrore. Ajo ka drejtuar sektorë të rëndësishëm në kompani ndërkombëtare të telekomunikacionit në Shqipëri. Gjatë muajve Prill – Nëntor 2010 ka punuar si koordinatore e programeve Master dhe Doktoraturë në Universitetin Polis. Në periudhën Tetor 2013 – Gusht 2014 ka punuar si drejtoreshë tek Drejtoria Inspektimit Juridik, në Inspektoratin Ndërtimor Urbanistik Kombëtar. Që nga muaji Gusht i vitit 2014 e deri më tani znj.Bici punon si kryeinspektore në Institutin Kombëtar të Mbrojtjes së Territorit.
Znj. Bici njeh dhe flet rrjedhshëm gjuhët frënge, angleze dhe italiane.
Diana Lleshi
Diana Lleshi (e lindur më 2 gusht 1993 ) ne qytetin e Sarandës. E njohur nga publiku si Ana, pjesëmarrëse nē reality show-n televiziv "Përputhen" në Top Channel. Ajo u bë e njohur për publikun më 7 shtator të 2020, duke u spikatur prej natyrës së saj shpërthyese dhe të paparashikueshme , gjë e cila e bëri Anën menjëherë personazh te Showbiz-it në mënyrë të menjëhershme.
Sipërmarrëse dhe menaxhuese e dyqanit te saj "callmebeba store" i cili gjendet si dyqan fizik por edhe online. Ka mbaruar studimet për "komunikim, mardhënie me publikun" në Universitetin Europian të Tiranës.
Ka qënë gjithashtu modele në sfilata dhe fotomodele në sesione të ndryshme fotografike brënda dhe jashtë vëndit.
Ana tashmë është pjesë e botës së televizionit, një personazh dinamik , e cila pritet të vijë me plot projekte e surpriza.
Xhamia e Lëbushës
Xhamia e Lëbushës është një monument i trashëgimisë kulturore në Lëbushë, Deçan, Kosovë. Ky monument është i kategorisë "Arkitekturor". Xhamia e fshatit Lëbushë të Deçanit është një ndër xhamitë më të hershmë të këtij fshati.Ajo është njohur me hoxhë të shumtë,ku më i njohuri ka qenë Mulla Hajdar Iberhysaj.Imami aktual i xhamisë së fshatit Lëbushë është Hafëz Qëndrim Kameraj,i cili studimet universitare i kreu në Jemen.Gjatë luftës kundër serbëve ,xhamia e Lëbushës ishte në gjendje jo të mirë dhe ishte e shkatërruar,kështu që pas luftës ajo u rindërtua dhe është institucion i mbrojtur.
Hans-Jürgen Sasse
Hans-Jürgen Sasse i njohu edhe si Jürgen Saße (* 30. Prill 1943 në Berlin ; 14 † Janar 2015  ) ka qene një gjuhëtar gjerman.
Jeta
Sasse studioi gjuhësi të përgjithshme, studime indo-evropiane, semite dhe ballkanike në Berlin, Selanik dhe Mynih. Në 1970 ai mori doktoratën në Mynih në departamentin e Studimeve Semitike me disertacionin e tij Analiza gjuhësore e dialektit arab të Mhallamiye në Provincën Mardin (Turqia Juglindore). Nga viti 1972 deri më 1977 ai ishte asistent kërkimor në Institutin e Gjuhësisë së Përgjithshme dhe Indo-Evropiane në Mynih. Në 1975 ai mori përshëndetjet e tij për lëndën e gjuhësisë së përgjithshme me veprën Die Morphophonologie des Galab-Verbs dhe në 1977 ai u gradua profesor i rregullt. Në 1987 ai ndoqi një thirrje në Universitetin e Këlnit si pasardhës i Hansjakob Seiler në postin e gjuhësisë së përgjithshme dhe krahasuese. Michael Job ishte pasardhësi i tij në Mynih. Pas 21 vitesh si profesor në Këln, Sasse doli në pension në semestrin dimëror 2008/2009. Pasardhësi i tij ishte Nikolaus P. Himmelmann.
Sasse ishte një bashkëthemelues i nismës së Fondacionit Volkswagen për Dokumentimin e Gjuhëve të Kërcënuara dhe president themelues i Shoqërisë për Gjuhët e Kërcënuara. V. dhe që nga viti 2001 një anëtar i plotë i Akademisë së Shkencave të Nordrhein-Westfalisë.
Në fushën e gjuhësisë së përgjithshme, Sasse u mor me marrëdhëniet gramatikore dhe kategoritë leksikore (pjesë të fjalës), me kërkime universale, me ligjërim dhe gramatikë, me morfosintaksë, me gjuhësi historike dhe rindërtim, me kontaktin e gjuhës dhe vdekjen e gjuhës, si dhe me leksikun hulumtim Nga gjuhët dhe familjet gjuhësore ai hulumtoi gjuhët ballkanike (veçanërisht greqishten moderne dhe shqipe ), gjuhët afro-aziatike (sidomos semite dhe kushitike ) dhe gjuhët e Amerikës së Veriut, veçanërisht Cayuga Iroquois. Qëndrimet e shumta në terren të hulumtimeve mbështesin punën e tij.
Xhahid Koka
Xhahid Koka, kryekonsull i Shqipërisë në Selanik, Greqi në vitin 1938.
Shqipëria : vështrim gjeografik
Shqipëria : vështrim gjeografik libër me autorë Arqile Bërxholi, Perikli Qiriazi dhe Mira Bregu (red.), P. Dervishi (pikt.). Botuar në Tiranë nga "8 Nëntori", në vitin 1986. Faqe 147.
Skënderbegasit ndër vite...
Skënderbegasit ndër vite... : (arkiva, personalitete dhe kujtime) me autorë Maksim Fejzulla, Kujtim Boriçi, red. Arben Duka, red. Ferit Fixha. Botuar në Tiranë në vitin 2017 nga "ASD". Libri ka (Pj. 2), 840 faqe dhe me foto. ISBN 9789928436177
SEDM : Shqipëria suksesshëm në rrugën e kryesimit
SEDM : Shqipëria suksesshëm në rrugën e kryesimit libër nga Kristaq Xharo (përg.), Enkelejda Malaj (përg.), Florian Kali (përg.), Sajmir Shehu (përg.). Botuar në Tiranë nga Qendra e Shtypit, Botimeve dhe Përkthimeve Ushtarake, në vitin 2007. Faqe 224.
Tingulli i heshtjes : poezi
Tingulli i heshtjes : poezi me autor Ardi Omeri, red. Arben Duka. Botuar në Tiranë në vitin 2019 nga "Toena". Libri ka 162 faqe. ISBN 9789928277725
Antologji e mendimit të sotëm për Mirditën
Antologji e mendimit të sotëm për Mirditën : intervista / intervistoi Gjon Marku, red. Ndue Dedaj. Botuar në Tiranë në vitin 2009 nga "Geer". Libri (V.1), ka 748 faqe dhe me foto. ISBN 9789995633325
Shënime: Studime sociale, njerëz të shquar dhe kultura, biografia, intervista.
Kulla e Sadik Ibishit
Kulla e Sadik Ibishit është një monument i trashëgimisë kulturore në Isniq, Deçan, Kosovë. Ky monument është i kategorisë "Arkitekturor".
Eutelsat
thumbnail thumbnail|Një qendër e Eutelsat-it në regjionin e [[Madeira|Madeirës në Portugali.]] thumbnail|Balona kaptive në Parkun André-Citroën në Paris me logon e Eutelsat-it. thumbnail|Mbulimi i Eutelsat përgjatë botës.Eutelsat S.A (European Telecommunications Satellite Organization) është një operator satelitor francez. Duke siguruar mbulim në të gjithë kontinentin Evropian, Lindjen e Mesme, Afrikë, Azi dhe Amerikë, ai është operatori i tretë më i madh satelitor në botë për sa i përket të ardhurave.
Satelitët e Eutelsat përdoren për transmetimin e gati 7,000 stacioneve televizive, nga të cilat 1,400 janë në HD, dhe 1,100 radio stacione në mbi 274 milion shtëpi me rrjet kabllor dhe satelitor. Ato shërbejnë gjithashtu për kërkesat e shërbimeve të kontributit televiziv, rrjetet e korporatave, komunikimet celulare, lidhjen kurrizore të Internetit dhe aksesin me brez të gjerë për aplikacionet tokësore, detare dhe gjatë fluturimit. Selia e Eutelsat është në Paris. Drejtori Ekzekutiv i Eutelsat Communications aktualisht është Eva Berneke.
Historiku
Organizata Satelitore Evropiane e Telekomunikacionit u krijua fillimisht në 1977 nga 17 vende Evropiane si një organizatë ndërqeveritare (IGO). Roli i tij ishte të zhvillonte dhe operonte një infrastrukturë telekomunikuese me bazë satelitore për Evropën. Konventa për krijimin e Organizatës Satelitore Evropiane të Telekomunikacionit Eutelsat u hap për nënshkrim në korrik 1982 dhe hyri në fuqi më 1 shtator 1985.
Në 1982, Eutelsat vendosi të fillojë operacionet e kanalit të saj të parë televiziv (Sky Channel ose Sky One) në Satelitin e Provës Orbitale (OTS) në bashkëpunim me ESA (Agjencia Hapësinore Evropiane). Ky ishte kanali i parë televiziv me bazë satelitore drejtpërdrejt në shtëpi që filloi në Evropë. Në 1983, Eutelsat lëshoi ​​satelitin e saj të parë që do të përdorej për telekomunikacion dhe shpërndarje televizive.
Krijuar fillimisht për të adresuar kërkesën për telekomunikacion satelitor në Evropën Perëndimore, Eutelsat zhvilloi me shpejtësi infrastrukturën e saj për të zgjeruar mbulimin e shërbimeve shtesë (d.m.th. TV) dhe tregjeve, të tilla si Evropa Qendrore dhe Lindore në 1989 dhe Lindja e Mesme, kontinenti Afrikan dhe pjesë të mëdha të Azisë dhe Amerikës nga vitet 1990.